সামাজিক আন্দোলনের সংজ্ঞা দাও। পূরাতন এবং নতূন সামাজিক আন্দোলনের মধ্যে পার্থক্য নির্দেশ কর.২+৫

**Oxford Dictionary** অনূযায়ী সাধারণভাবে আন্দোলন হল ‘একটি বিশেষ উদ্দেশ্য সাধনের জন্য একদল মানূষের বিশেষ কর্মপ্রয়াস।সামাজিক আন্দোলনের সরল ও সূস্পষ্ট সংজ্ঞা দেওয়া সহজ নয়।সমাজ বিজ্ঞানী ও বিশ্লেষকরা এ বিষয়ে বিভিন্ন মত পোষণ করেন। আন্দোলন শব্দটিকে সংগঠন, ইউনিয়ন, প্রভৃতি শব্দগুলির সাথে অল্পবিস্তর অভিন্ন অর্থে ব্যবহার করা হয়।অনেকে ‘সামাজিক আন্দোলন’ বলতে ঐতিহাসিক ধারা বা প্রবণতাকে বূঝিয়ে থাকেন, উদাহরণ হিসেবে ‘নবজাগরণ আন্দোলন’।**এম.এস.এ রাও** এর মতে, সামাজিক আন্দোলন হচ্ছে প্রকৃ্তপক্ষে আনুষ্ঠানিক বা অনানুষ্ঠানিক সংগঠনের মাধ্যমে পরিকল্পিত পরিবর্তন আনয়নের এক দীর্ঘমেয়াদী সমবেত প্রয়াস।

সামাজিক আন্দোলনের শ্রেণীবিভাজন করতে গিয়ে অধ্যাপক রাজেন্দ্র সিং সামাজিক আন্দোলনগুলিকে প্রাচীন এবং আধুনিক হিসাবে ভাগ করেছেন।তিনি এই দুটি আন্দোলনের মধ্যে কিছু মুখ্য পার্থক্য নির্দেশ করেছেন।

১। আধূনিক আন্দোলনগুলি মূলত সামাজিক ও সংস্কৃতিমূলক। সাবেকি আন্দোলনের মূল উদ্দেশ্য ছিল ক্ষমতা দখল।

২।পুরাতন আন্দোলনগুলি রাষ্ট্র-ব্যবস্থা সংক্রান্ত সমস্যাগুলিকে কেন্দ্র করে গড়ে ওঠে। আধূনিক আন্দোলনগুলি প্রধানত নাগরিক সমাজ সংক্রান্ত বিষয়বস্তুকে ঘিরে গড়ে ওঠে।

৩।পুরাতন আন্দোলনগুলি ছিল শিল্পসমূহের কর্মক্ষেত্র, জমির মালিকানা নির্ধারণ ইত্যাদি বিষয় সংক্রান্ত কিন্তু আধূনিক আন্দোলনগুলির পরিধি বিস্তৃততর যেমন আঞ্চলিকতাভিত্তিক, পরিবেশ সংক্রান্ত, নারীবাদ সংক্রান্ত আন্দোলন ইত্যাদি।

৪।পুরাতন সামাজিক আন্দোলনগুলি ছিল অধিকাংশ ক্ষেত্রে রাষ্ট্রসীমানার মধ্যে আবদ্ধ।আধূনিক আন্দোলনগুলি হল বহুরাষ্ট্রীয় বা বহুজাতিক প্রকৃ্তির।

৫।স্বাধিকার, বহুত্ত্ববাদ, উন্নত যোগাযোগ ব্যবস্থা ইত্যাদির ফলে উদ্ভূত বাজার ব্যবস্থার প্রভাব, পরিবর্তনশীল মূল্যবোধ এবং উন্নয়ন্ মু্লক জীবনধারা প্রভৃতি সাম্প্রতিক ও প্রাসঙ্গিক সমস্যাগুলিকে কেন্দ্র করে আধুনিক সামাজিক আন্দোলনে অংশগ্রহনকারীরা ঐক্যবদ্ধ হওয়ার চেষ্টা করে।অনেক সময়ই পুরাতন সামাজিক আন্দোলনগুলি আধুনিক সামাজিক আন্দোলনের পরিপ্রেক্ষিত রচনা করে।

 পুরাতন ও আধুনিক সামাজিক আন্দোলনের মধ্যে পার্থক্য নিরূপণ করা হলেও একথা অনস্বীকার্য যে উভয় শ্রেণীর আন্দোলনের মধ্যে সূস্পষ্ট সীমারেখা নির্দ্ধারণ করা সম্ভব নয়।

স্বাধীনোত্তর ভারতে সংঘটিত দুটি সামাজিক আন্দোলনের উদাহরণ হলঃ অনগ্রসর জাতিসমুহের আন্দোলন, পরিবেশ আন্দোলন যেমন চিপকো ইত্যাদি।